和淵明歸田園居六首  其一
作者：李綱
朝代：宋

paragraphs: 東吳信佳地，碧溪繞青山。
我居枕溪傍，卜築亦有年。
山空乳滿腹，迸出蒼龍淵。
餘波滑無聲，下灌負郭田。
秋風粳稻香，落照孤鴻間。
黄鷄與紫蟹，日滿樽俎前。
酌酒燕賓友，揮毫散雲烟。
常謂享此樂，可以終華顛。
豈知縈世故，擾擾不得閒。
側身念吾廬，悵望情依然。